Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A biztos kifejtette, hogy „az idézett jogi norma más jogintézményekre hivatkozva, kivételt nem engedõ módon kizárja a KEHI ellenõrzési és összefoglaló jelentéseiben szereplõ közérdekû adatok megismerését. A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 19. §-a értelmében – az Alkotmány 8. § (2) bekezdésére is tekintettel, a közérdekû adatok megismerését kizárólag törvény vagy az Európai Unió jogszabálya korlátozhatja. Ez vonatkozik a KEHI kezelésében lévõ közérdekû adatokra is. […] A kormányrendelet 10. §-a csak abban az esetben lenne elfogadható, ha az ott hivatkozott jogintézmények összességükben valóban kizárnák a KEHI ellenõrzési és összefoglaló jelentéseinek nyilvánosságát. Ez azonban nincs így. A KEHI jelentései olyan
Paragraph Index: 886

A biztos kifejtette, hogy „az idézett jogi norma más jogintézményekre hivatkozva, kivételt nem engedõ módon kizárja a KEHI ellenõrzési és összefoglaló jelentéseiben szereplõ közérdekû adatok megismerését. A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 19. §-a értelmében – az Alkotmány 8. § (2) bekezdésére is tekintettel, a közérdekû adatok megismerését kizárólag törvény vagy az Európai Unió jogszabálya korlátozhatja. Ez vonatkozik a KEHI kezelésében lévõ közérdekû adatokra is. […] A kormányrendelet 10. §-a csak abban az esetben lenne elfogadható, ha az ott hivatkozott jogintézmények összességükben valóban kizárnák a KEHI ellenõrzési és összefoglaló jelentéseinek nyilvánosságát. Ez azonban nincs így. A KEHI jelentései olyan adategyüttest képeznek, amelyekben valóban elõfordulhatnak védett adatok – például államtitok, szolgálati titok, személyes adat, üzleti titok stb. – azonban ebbõl nem következik, hogy az egész jelentést el lehetne titkolni a nyilvánosság elõl. Még az államtitok – amely a közérdekû adatok megismerésének legerõsebb közjogi korlátja – esetében is megismerhetõvé kell tenni a minõsített adatot tartalmazó irat egyéb adatainak, illetve önállóan kezelhetõ iratrészeinek megismerését, amennyiben az ilyen adatok, illetve iratrészek a minõsített adat felismerésének veszélye nélkül, arányos munkaráfordítással technikailag elkülöníthetõk (lásd Ttv. 14. §-a.). Téves a belsõ használatra készült és a döntés-elõkészítéssel összefüggõ adatokra való hivatkozás is, ugyanis az esetleges korlátozás ebben az esetben sem egész dokumentumra vonatkozik, hanem csak adatokra, továbbá az Avtv. értelmében az ilyen adatok hozzáférhetõvé tételérõl esetileg kell dönteni, és ettõl való eltérést kormányrendelet nem állapíthat meg. A ‘nemzetközi belsõ ellenõrzési standardok’-ra való hivatkozás ellentétes az Avtv. 19. §-ának (3) bekezdésével és jogforrástanilag értelmezhetetlen. 2006/162/II. szám

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes